**JAVNI POZIV ZA DOSTAVU PROJEKTNIH PRIJEDLOGA ZA HIBRIDIZACIJU SEKTORA TURIZMA te KULTURNIH I KREATIVNIH INDUSTRIJA**

**CCI4TOURISM**

T3.3. PILOT AKCIJA 2

REZULTAT JAVNOG POZIVA ZA KORISNIKE (T3.3.2.)

Natječaj raspisuje: Agencija za ruralni razvoj Zadarske županije

Datum: 01. travnja 2022.

Sadržaj

[1. PREDMET NABAVE 3](#_Toc99542859)

[1.1. Opis predmeta nabave 3](#_Toc99542860)

[1.2. Definicije pojmova 4](#_Toc99542861)

[1.3. Vremenski okvir javnog poziva 5](#_Toc99542862)

[2. PRIHVATLJIVOST 5](#_Toc99542863)

[2.1. Prihvatljivost projektnih prijedloga 5](#_Toc99542864)

[2.2. Prihvatljivi prijavitelji i partneri koji sudjeluju 6](#_Toc99542865)

[2.3. Prihvatljivi troškovi 7](#_Toc99542866)

[3. POSTUPAK PRIJAVE I ODABIRA 8](#_Toc99542867)

[3.1. Podnošenje prijava 8](#_Toc99542868)

[3.2. Odabir prijavljenih projekata 8](#_Toc99542869)

[4. UKUPNA FINANCIJSKA SREDSTVA, IZVJEŠTAVANJE I OBVEZE 11](#_Toc99542870)

[4.1. Iznos dodijeljenih sredstava 11](#_Toc99542871)

[4.2. Proces izvještavanja 11](#_Toc99542872)

[4.3. Naknada 12](#_Toc99542873)

[4.4. Obveze korisnika 12](#_Toc99542874)

[4.5. Obveze naručitelja 12](#_Toc99542875)

[5. PROMOCIJA PROGRAMA ADRION i GDPR 12](#_Toc99542876)

[6. NATJEČAJNA DOKUMENTACIJA 13](#_Toc99542877)

Naručitelj Javna ustanova Agencija za ruralni razvoj Zadarske županije - AGRRA, Ivana Mažuranića 28A, 23 000 Zadar, OIB: 40310483418 pokreće postupak jednostavne nabave za projekt CCI4Tourism. Sukladno članku 15. Zakona o javnoj nabavi primjenjuje se postupak jednostavne nabave budući da je procijenjena vrijednost predmeta nabave manja od pragova iz članka 12. Zakona o javnoj nabavi.

Ovim putem pozivaju se zainteresirani gospodarski subjekti na dostavu ponude sukladno sljedećim uvjetima i zahtjevima:

# PREDMET NABAVE

Izrada projektnog prijedloga za hibridizaciju sektora turizma te kulturnih i kreativnih industrija

### Opis predmeta nabave

Projekt CCI4TOURISM ima za cilj povećati kapacitet sektora kulturnih i kreativnih industrija u provedbi politike kulture i održivog turizma te poboljšati turističke proizvode/usluge u projektnim regijama uključivanjem kulturnih i kreativnih industrija (u nastavku KKI), također u svjetlu promjena i posljedica koje su nastale zbog pandemije Covid-19.

Da bi se to postiglo, potreban je novi nekonvencionalni pristup strategijama upravljanja turizmom. Projekt provodi aktivnosti vezane uz:

* mobiliziranje talenata i otkrivanje inovativnih poslovnih ideja,
* jačanje poduzetničke sposobnosti predstavnika KKI,
* poticanje i podržavanje hibridizacije između tvrtki koje djeluju u područjima kulture, kreativnosti i održivog turizma, kako za pokretanje novih poslova tako i za definiranje novih proizvoda.

Kako bismo podržali hibridizaciju (umrežavanje) tvrtki koje posluju u ovim sektorima i mogu zajednički implementirati inovativne proizvode/usluge za kulturni turizam, provodimo Pilot akciju koja će se održati u tri partnerske zemlje ili regije: Slovenija, Hrvatska te Bosna i Hercegovina.

Pilot akcija će financijski podržati registrirane i odobrene projekte za integraciju turističkog sektora i kulturnih i kreativnih industrija. Provedeni projekti će pokazati i provjeriti izvedivost, učinkovitost i ponovljivost suradnje u malom razmjeru. Rezultati će biti evaluirani na razini konzorcija projektnog partnerstva i uključeni u transnacionalni akcijski plan za razvoj održivog turizma u jadransko-jonskoj regiji.

### Definicije pojmova

**Prijavitelj:** potencijalni je korisnik sredstava iz javnog poziva. Riječ je o poslovnom subjektu (MSP: mikro, malo ili srednje poduzeće). Prijavitelj mora biti pravna osoba iz kulturnog/kreativnog ili sektora turizma. Svaki prijavitelj mora identificirati partnera koji sudjeluje iz drugog/suprotnog sektora za provedbu projekta hibridizacije ili sektora unakrsne obrade.

**Partner koji sudjeluje:** je poslovni subjekt (MSP: mikro, mala ili srednja poduzeća) KKI sektora ili sektora turizma, koji surađuje s prijaviteljem iz suprotnog sektora. Svi partneri zajedno provode primijenjeni projekt, njihovu inovativnu ideju za umrežavanje i međusektorsku suradnju.

**Kulturne i kreativne industrije (KKI):** MSP-i koji djeluju u KKI sektoru su oni koji nude usluge ili proizvode u sljedećim prihvatljivim područjima djelatnosti: arhitektura, dizajn i vizualna umjetnost, knjige i tisak, kulturno i umjetničko obrazovanje, oglašavanje, glazba, programiranje oprema i igre, izvedbene umjetnosti i umjetničko stvaralaštvo, radio i televizija, video, fotografija i film, rukotvorine i obrti, arhivi, muzeji, knjižnice i kulturna baština.

Popis NACE kodova za navedene prihvatljive aktivnosti:

|  |  |
| --- | --- |
| **Aktivnost** | **NACE kodovi** |
| Arhitektura | 71.1 |
| Dizajn i vizualna umjetnost | 74.1 |
| Knjige i tisak | 58.1 |
| Kulturno-umjetničko obrazovanje | 85.52; 91.0 |
| Oglašavanje | 73.1 |
| Glazba | 47.63 |
| Softver i igre | 58.2; 62.0; 63.1 |
| Izvedbene umjetnosti i umjetničko stvaralaštvo | 90.0 |
| Radio i televizija | 60.1; 60.2 |
| Video i film, zvučni zapisi | 59.1; 59.2 |
| Fotografija | 74.2 |
| Rukotvorine i zanati | 47.78 |
| Knjižnice, arhivi, muzeji i kulturna baština | 91.0 |

**Turistički sektor**: MSP- i čija se glavna djelatnost odnosi na sektor turizma.

**Korisnik:** uspješan prijavitelj na javni poziv koji je ostvario korištenje sredstva za provedbu projektnog prijedloga.

**Naručitelj:** institucija koja financijski podupire provedbu projektnog prijedloga i partner je projekta CCI4TOURISM: Agencija za ruralni razvoj Zadarske županije - AGRRA

**Ugovor o financiranju između naručitelja i korisnika**: potpisom ugovora o nabavi korisnik prihvaća sredstva financiranja i preuzima dgovornost za provedbu projekta u skladu s uvjetima i obvezama navedenim u ugovoru. Potpisom se naručitelj obvezuje isplatiti korisniku i dati potporu za provedbu prijavljenog projekta.

**Državne potpore:** Javna financijska potpora za ovaj poziv je de minimis državna potpora prema Uredbi Komisije (EU) br. 1095/2010. Uredba (EU) br. 1407/2013 od 18. prosinca 2013. i naknadne izmjene i dopune za normalne sektore, Uredba (EU) br. 1408/2013 i naknadnim izmjenama i dopunama za poljoprivredni sektor i Uredbom (EU) br. 717/2014 za sektor ribarstva i akvakulture.

### Vremenski okvir javnog poziva

Javni poziv objavljuje se **01. travnja 2022**. i otvoren je do **30. travnja 2022.** godine.

Proces odabira projektne ideje bit će dovršen do **15. svibnja 2022.** godine.

Rok za realizaciju podržanih projektnih ideja je do **31. srpnja 2022.** godine.

# PRIHVATLJIVOST

### Prihvatljivost projektnih prijedloga

Cilj javnog poziva je povezivanje između kulturnog i kreativnog sektora i tradicionalnih tvrtki koje djeluju u sektoru turizma.

Projektni prijedlozi trebali bi se usredotočiti na inovativne proizvode, rješenja, usluge i alate razvijene u suradnji dvaju sektora.

Nisu prihvatljivi projektni prijedlozi koji se fokusiraju isključivo na osmišljavanje i provedbu jednokratnih aktivnosti i/ili inicijativa bez mogućnosti dugoročne provedbe. Prijedlozi moraju osigurati održivost čak i nakon završetka projekta.

Trajanje projektnih prijedloga je 3 mjeseca s dovršenjem najkasnije do 31. srpnja 2022. godine.

Projektni prijedlozi trebali bi sadržavati detaljniji opis načina na koji će suradnja između prijavitelja i partnera koji sudjeluje zadovoljiti potrebe međusektorske suradnje u smislu održivosti i inovativnosti.

U slučaju odobrenih projektnih prijedloga, prijavitelj i partneri koji sudjeluju moraju potpisati ugovor o suradnji u kojem se navode međusobne obveze i rješavaju pitanja intelektualnog vlasništva, autorskih prava i komercijalne upotrebe.

### Prihvatljivi prijavitelji i partneri koji sudjeluju

* Prijavitelj i partneri koji sudjeluju predstavljaju projektni tim za provedbu projekta. Projektni tim mora biti sastavljen od minimalno 5 (pet) gospodarskih subjekata koji djeluju u sektoru KKI, od kojih minimalno 1 (jedan) mora biti iz sektora turizma kako bi se omogućila hibridizacija (umrežavanje) tvrtki koje posluju u ovim sektorima.
* Prijavitelj je gospodarski subjekt/pravna osoba (mikro, malo ili srednje poduzeće, samozaposlena osoba, privatna ustanova, udruga, zadruga) u kulturnom/kreativnom sektoru ili u sektoru turizma.
* Prijavitelj mora imati jedan registrirani ured ili jedini registrirani ured u prihvatljivom provedbenom području. U Hrvatskoj su prihvatljiva područja Zadarske županije.
* Prijavitelj i partner koji sudjeluje moraju imati sve potrebne ovlasti i kvalifikacije za sudjelovanje u provedbi aktivnosti koje namjeravaju provoditi.
* Prijavitelj i partner koji sudjeluje moraju biti potpuno neovisni odnosno autonomni subjekti koji nisu klasificirani kao partnerski subjekti te povezani subjekti, sukladno Preporuci Komisije 2003/361/EC« od 6. svibnja 2003. godine bez financijskih i drugih veza.
* Projektna prijava mora biti na hrvatskom jeziku i u potpunosti elektronički

ispunjena na obrascima preuzetima s internetske stranice [www.agrra.hr](http://www.agrra.hr)

* Kako bi projektna prijava bila formalno potpuna, mora sadržavati sljedeće:
* **Prilog 1 -** Obrazac za prijavu projekta, koji mora biti u potpunosti ispunjen i potpisan

( kod ispunjavanja dodati odjeljke prema potrebi )

* **Prilog 2** - Potpisana izjava prijavitelja da je suglasan s natječajnim uvjetima i kriterijima.
* **Prilog 3** – Partnerski sporazum
* **Prilog 4** – Obrazac zahtjeva za nadokandu sredstva
* **Prilog 5** – Deklaracija časti, potpisana i ovjerena od strane svih projektnih partnera

### Prihvatljivi troškovi

Prihvatljivi troškovi su oni troškovi koji su u izravnoj vezi s provedbom i ostvarenjem ciljeva projektnog prijedloga, odnosno izravno povezani s pojedinačnom aktivnosti projektnog prijedloga i kada se veza s tom pojedinačnom aktivnošću može dokazati.

Izravni troškovi mogu biti:

#### Troškovi vanjskih usluga

1. Troškovi vanjskih usluga neposredno vezanih uz projektni prijedlog:

* troškovi cateringa;
* usluge prevođenja;
* usluge s područja informacijsko-komunikacijske tehnologije.
* materijali i drugi popratni troškovi vezano uz provedbu aktivnosti.

1. Troškovi najma prostora i opreme za izvođenje osposobljavanja i/ili usavršavanja ili za provedbu aktivnosti u projektu.

#### 2.3.2. Troškovi promidžbe i vidljivosti:

* troškovi organizacije promotivnih aktivnosti (npr. najam prostora, audio-vizualnih pomagala itd.);
* materijalni troškovi koji su potrebni za organizaciju okruglih stolova, tiskovnih konferencija (npr. promotivni materijali, pozivi, ugostiteljske usluge);
* troškovi vanjskih usluga za aktivnosti oglašavanja, odnosa s javnošću i sl.;
* priprema, oblikovanje, prijevod, tisak materijala i dostava;
* uspostava i održavanje internetskih stranica;
* marketinško komuniciranje, savjetovanje i sl.; troškovi predstavljanja projekta

#### 2.3.3. Troškovi kupnje opreme koja je neophodna za provođenje projektnog prijedloga

Troškovi nabave nove opreme su prihvatljivi trošak ukoliko su povezani s projektnim aktivnostima, odnosno ukoliko doprinose ostvarenju ciljeva projekta.

Troškovi moraju biti dokazivi putem računa ili računovodstvenih dokumenata jednake dokazne vrijednosti.

Troškovi moraju nastati tijekom razdoblja prihvatljivosti izdataka.

Troškovi moraju stvarno nastati kod korisnika i, ako je primjenjivo partnera.

PDV je prihvatljiv trošak.

Navedeni troškovi ne predstavljaju iscrpnu listu.

Troškovi se potražuju u roku od 15 dana od završetka projektnih aktivnosti putem Obrasca za nadoknadom sredstava ( *Prilog 4* )

Dobivenu financijsku potporu korisnik mora iskoristiti za kupnju određenih stručnih/intelektualnih usluga i/ili za kupnju posebne opreme potrebne za provedbu projektnog prijedloga. Izdaci za nabavu opreme potrebne za provedbu projektnog prijedloga ne smiju prelaziti 50% ukupne cijene projektnog prijedloga.

Prijavitelj mora pri provedbi projektnih aktivnosti osigurati poštovanje načela jednakih mogućnosti, ravnopravnosti spolova i nediskriminacije.

# POSTUPAK PRIJAVE I ODABIRA

### Podnošenje prijava

Rok za podnošenje projektnih prijedloga je do **30. travnja 2022. godine.**

Podnositelji prijave svoje projektne prijedloge dostavljaju u planiranom obrascu za prijavu koji se objavljuje na kraju ovog poziva zajedno s obveznim prilozima na e-mail adresu

[creativehub @agrra.hr](mailto:ivana.devic@agrra.hr)

Prijava projekta podnosi se na hrvatskom jeziku.

Za dodatne informacije i pojašnjenja, prijavitelji se mogu obratiti:

* Branka Nakić (AGRRA), T: 095 528 6802, E: [creativehub@agrra.hr](mailto:creativehub@agrra.hr)
* Ivana Dević (AGRRA), T: 099 880 3482 , E: [ivana.devic@agrra.hr](mailto:ivana.devic@agrra.hr)

### Odabir prijavljenih projekata

Prema postupku ocjenjivanja pristiglih projektnih prijedloga, konzorcij projektnog partnerstva projekta »1124-CCI4TOURISM« odabrati će minimalno jedan projektni prijedlog iz sektora kreativnih i kulturnih industrija sastavljen od najmanje pet (5) gospodarskih subjekata, a koji će se provesti na području Zadarske županije

Kriteriji za odabir projektnih prijedloga:

|  |  |
| --- | --- |
| Administrativni kriteriji:  *Svi odgovori prilikom ocjenjivanja noraju biti potvrdni (DA). Negativan odgovor (NE) isključuje projektni prijedlog zbog nezadovoljavanja osnovnog kriterija* | 1. Projektni prijedlog je dostavljen na vrijeme 2. Obrazac za prijavu je ispunjen i potrebni dokumenti su priloženi sukladno javnom pozivu |
| Kriterij prihvatljivosti:  *Svi odgovori prilikom ocjenjivanja noraju biti potvrdni (DA). Negativan odgovor (NE) isključuje projektni prijedlog zbog nezadovoljavanja osnovnog kriterija* | 1. Prihvatljivost prijavitelja je u skladu s točkom 2.2. javnog poziva 2. Prihvatljivost partnera koji sudjeluje u skladu s točkom 2.2. javnog poziva 3. Ukupna visina prihvatljivih troškova projektnog prijedloga je u skladu s točkom 2.3. javnog poziva 4. Materijalna prihvatljivost projektnih aktivnosti je u skladu s točkom 2.3. javnog poziva 5. Trajanje projekta je u skladu s točkom 2.1. javnog poziva 6. Usklađenost s državnom potporom. 7. Projektni prijedlog sadrži pametna ili zelena rješenja |
| Kriteriji kvalitete: | 1. Tržišni potencijal projektnog prijedloga. 2. Ekonomska i financijska usklađenost aktivnosti i rezultata te održivost rezultata u smislu korištenja. 3. Održivost projekta (mogućnost razvoja i širenja projekta te međusektorska suradnja). 4. Vidljivost i prepoznatljivost rezultata (sposobnost partnera da šire rezultate i suradnju između sektora kroz različite komunikacijske kanale) |

Projektne prijedloge zaprimljene na vrijeme ocjenjivat će tročlani ocjenjivački odbor sastavljen od konzorcija projektnog partnerstva projekta »1124-CCI4TOURISM«

Kriterij kvalitete bit će ocijenjen temeljem sljedećih kriterija za ocjenjivanje:

|  |  |  |  |
| --- | --- | --- | --- |
|  | NISKO | SREDNJE | VISOKO |
| Tržišni potencijal projektnog prijedloga | 5 | 10 | 15 |
| Ekonomska i financijska usklađenost aktivnosti i rezultata te održivost rezultata u smislu korištenja | 5 | 10 | 15 |
| Održivost projekta (mogućnost razvoja i širenja projekta te međusektorska suradnja). | 5 | 15 | 25 |
| Vidljivost i prepoznatljivost rezultata (sposobnost partnera da šire rezultate i suradnju između sektora kroz različite komunikacijske kanale) | 5 | 10 | 15 |

Svaki kriterij kvalitete broji najmanje 5 bodova, a najviše 15 osim za kriterij Održivost projekta (mogućnost razvoja i širenja projekta te međusektorska suradnja) koji broji najviše 25 bodova.

Ocjenjivački odbor konzorcija projektnog partnerstva projekta »1124-CCI4TOURISM« ocjenjuje svaki kriterij kvalitete na ljestvici od 5 do 15 odnosno 25 bodova. Najveći mogući broj bodova je 70.

Tijekom postupka ocjenjivanja, naručitelj može, prema potrebi, kontaktirati prijavitelje za dodatne informacije i odrediti rok za njihovu dostavu.

Ukoliko dva i više projektnih prijedloga ostvari jednak broj bodova, prednost će imati projektni prijedlog koji je ostvario više bodova u kriteriju »Održivost projekta«.Ukoliko je dva i više projektnih prijedloga ostvarilo isti broj bodova po kriteriju »Održivost projekta«, prednost će imati projektni prijedlog ranije zaprimljen po redoslijedu zaprimanja.

# UKUPNA FINANCIJSKA SREDSTVA, IZVJEŠTAVANJE I OBVEZE

### Iznos dodijeljenih sredstava

Ukupan iznos raspoloživih sredstava za potrebe ovog natječaja je 33.650,00 kn

Odobreni projektni prijedlozi financirat će se u iznosu do 33.650,00 kn po odabranom projektu. Financiranje projekta pokriva 100% prihvatljivih troškova projekta.

Korisnik i naručitelj potpisuju ugovor o dodjeli sredstava za provedbu odobrenih projektnih aktivnosti. Korisnici iz Zadarske županije sklapaju ugovor s Agencijom za ruralni razvoj Zadarske županije – AGRRA-om.

### Proces izvještavanja

Sve stvarne troškove koje je korisnik imao za provedbu projektnog prijedloga potrebno je dokazati predajom projektne dokumentacije:

- dokaz o provedbi rezultata projekta i/ili isporuke kupljene robe (npr. fotografije, dostavnice, screenshot provedbe usluga,…),

- fotografije kupljene opreme s dokazima o usklađenosti s pravilima vidljivosti programa (logotipi programa financiranja),

- kopije relevantnih dokumenata o izdacima (npr. računi za uslugu i/ili opremu, ugovori o autorskim pravima i/ili drugi ekvivalentni dokazi),

- dokumentirani informativni pregled tržišta za kupnju robe/opreme kako bi se osigurala najbolja vrijednost za novac ili za odabir najniže cijene (npr. dobivanje 3 financijske ponude od različitih dobavljača/izvođača, usporedbe cijena na Internetu, itd.),

- dokaz o uplati svih troškova (izvod iz banke),

- izvješće na hrvatskom jeziku o provedenim aktivnostima i postignutim rezultatima.

### Naknada

Javna potpora se dodjeljuje korisniku kao naknada nakon potvrde financijskog i materijalnog izvješća, stvarne provedbe aktivnosti i postizanja planiranih rezultata.

Predujmovi nisu predviđeni.

Izvješće je potrebno dostaviti naručitelju u roku od 15 dana od dana završetka aktivnosti, koje su završene najkasnije do 31. srpnja 2022. godine. Naknade se isplaćuju u roku od 30 dana nakon odobrenja zahtjeva za nadoknadu od strane naručitelja. Korisnik postavlja zahtjev naručitelju za nadoknadu potvrđenih sredstava (obrazac zahtjeva za nadoknadu sredstava je Prilog 4 Ugovora o dodjeli bespovratnih sredstava).

### Obveze korisnika

Korisnici moraju ispuniti obveze utvrđene javnim pozivom i ugovorom o dodjeli sredstava koji korisnik potpisuje s naručiteljem.

Za provedbu svakog odobrenog projekta isključivo je odgovoran korisnik.

Korisnik će provoditi sve komunikacijske i informacijske mjere usmjerene na osiguravanje vidljivosti potpore koju pruža EU i Adrion program.

### Obveze naručitelja

Naručitelj će u predviđenim rokovima potvrditi odabir projektnih prijedloga kojima će se dodijeliti financijska sredstva za provedbu. Svim će se korisnicima pružiti potpora i pomoć tijekom provedbe projekata.

Naručitelj će korisnicima osigurati svu potrebnu dokumentaciju i upute za odgovarajuću identifikaciju i naznaku financijera projekata određenih EU i Adrion programom.

# PROMOCIJA PROGRAMA ADRION i GDPR

Podnošenjem Obrasca za prijavu projektnog prijedloga prijavitelji pristaju na objavu podataka koji služe za analizu rezultata pilot akcije u sklopu projekta 1124 - CCI4Tourism.

Potpisivanjem ugovora o dodjeli bespovratnih sredstava, korisnici su suglasni objaviti svoje projektne prijedloge koji će služiti za promicanje Adrion programa, projekta 1124 - CCI4Tourism i njihovih projektnih prijedloga.

Korištenje podataka u kontekstu javnog poziva isključivo je u informativne i promotivne svrhe i nije dio komercijalne upotrebe.

Izvođač će obraditi sve osobne podatke podnositelja zahtjeva i korisnika u skladu s Općom uredbom o zaštiti podataka EU (GDPR).

# 6. NATJEČAJNA DOKUMENTACIJA

Natječajna dokumentacija se sastoji od:

- **Prilog 1** - Obrazac za prijavu projekta

- **Prilog 2** - Potpisana izjava prijavitelja da je suglasan s natječajnim uvjetima i kriterijima

- **Prilog 3** – Partnerski sporazum potpisan i ovjeren od strane svih projektnih partnera

- **Prilog 4** – Obrazac zahtjeva za nadoknadu sredstva

- **Prilog 5** – Deklaracija časti potpisana i ovjerena od strane svih projektnih partnera

- **Prilog 6** – Ugovor o dodjeli bespovratnih sredstava – Model ugovora